તેવી જ રીતે એક વાર કોઈ એક પ્રશ્નના સંદર્ભમાં મેં જ્ઞાનેશ્વરીની એક ઓવીનું વિવેચન કર્યું. તે રાત્રે ઊંઘમાં જ્ઞાનેશ્વર મહારાજની વિન્યા સાથે વાતચીત થઈ. જ્ઞાનદેવ મહારાજે કહ્યું, ‘વિન્યા, તું એટલું તો ઠીક સમજ્યો છે કે यतो वाचा निवर्तंते अप्राप्य मनसा सह એ ઉપનિષદ વાક્ય પરથી મેં જ્ઞાનેશ્વરીમાં बोला बुद्धिसी अटक શબ્દપ્રયોગ કર્યો છે. ઉપનિષદના ‘वाचा मनस ને બદલે મેં ‘बोला बुद्धि’ શબ્દ વાપર્યો છે, તે સકારણ છે. ઉપનિષદના ‘મનસ’માં બુદ્ધિનો અંતર્ભાવ માનવો જોઈએ અને જ્ઞાનેશ્વરીની બુદ્ધિમાં ‘મનસ’નો અંતર્ભાવ. પરંતુ મેં ત્યાં બુદ્ધિ શબ્દ કેમ મૂક્યો તે સમજવા ઉપનિષદના ‘મનસ’ શબ્દ પર ચિંતન કર – આમ, મારી જ્ઞાનેશ્વર મહારાજ સાથે આટલી વાત થઈ. ‘सब महैं रम रहिया प्रभु एकै’